એસએફજેના એટર્ની ગુરપતવંત પન્નૂનના કહેવા મુજબ, ફેડરલ નિયમો અનુસાર, સોનિયા ગાંધીને સમન્સ મોકલવા અને તેમની સામે ફરિયાદ નોંધાવવા અમારા અસીલ જૂથ પાસે 120 દિવસનો સમય છે. સિખ જૂથે આ કેસ એલિયન ટોર્ટ ક્લેમ્સ એક્ટ અને ટોર્ચર વિક્ટીમ પ્રોટેક્શન એક્ટ હેઠળ કર્યો છે. તેણે સોનિયા ગાંધી પર આરોપ મૂક્યો છે કે તે કમલ નાથ, સજ્જન કુમાર, જગદીશ ટાઈટલર તથા અન્ય કોંગ્રેસી નેતાઓને પ્રોસિક્યૂશન કાર્યવાહીથી બચાવે છે. આ નેતાઓએ 1984માં શીખો પર કરાયેલા હુમલાઓમાં ભૂમિકા ભજવી હતી.